Freie Universität Berlin

Die **Freiji Uniwersidäät Berliin** (churz **FU Berliin**) isch 1948 gründet worde. Ire zentraal Kampus isch in Berlin-Dahlem im Bezirk Steglitz-Zehlendorf. Dr Zaal vo de Studänte nooch ghöört si zu de 20 grösste Hoochschuele z Dütschland.

Im Zuug vo dr „Exzellänziniziatiive“ 2007 und 2012 isch die Freiji Uniwersidäät as die ersti „Exzellänzuniwersidäät“ vo Berliin uszäichnet worde. As Iirichdig vom Verbund vo dr *Berlin University Alliance* isch d FU Berliin 2019 im Raame vo dr 
Exzellänzstrategii in die zwäiti Förderlinie ufgno worde.

D Uniwersidäät isch noch dr Alexander-von-Humboldt-Stifdig der Studieort z Dütschland, wo die internazionaale Spitzewüsseschaftler und Jungakademiker am hüfigste vorzooge häi. Bis zum Joor 2020 het si 18 Leibnizbriisdreeger füürebrocht.

## Gschicht
D Forderig z Berliin e freiji Uniwersidäät ufzdue isch as Reakzioon uf die politische Gängelig vo de Leerer und Studänte an dr *Berliner Universität* cho, wo im sowjetische Sektor glääge isch. No wääred dr Berliiner Blockaade isch d Iirichdig von ere freije Uniwersidäät gnäämigt worde. Si isch as e Körperschaft vom öffentlige Rächt gründet worde und mit ere starke Sälbstverwaltig und isch nit diräkt em Staat understellt gsi, sondern eme Kuratorium (Stiftigsroot).

Scho im erste Semester het s an dr FU Berliin 2140 Studänte gha; 1949 si s scho 4946 gsi. Bis zum Bau vo dr Berliiner Muure 1961 si e Hufe Studänte us Ostberliin cho.
1956 het die Freiji Uniwersidäät Berliin as ersti dütschi Uniwersidäät e Magisterbrüefigsornig iigfüert.

In de spoote 1960er Joor isch d FU äins vo de Zentrum vo dr 68er Beweegig und dr Usserparlamentaarische Opposizioon (APO) in Dütschland gsi, wo under andere d FU-Studänte Rudi Dutschke und Benno Ohnesorg drzue ghöört häi uhnd wo zu Reforme im Uniwersidäätslääbe gfüert häi.

1977 het die *Neue Studentenbewegung* d Vorherrschaft vo de radikaale maoistische K-Grubbe und de Studenteverbänd, wo us dr 68er-Beweegig gstammt häi und DDR-höörig gsi si, broche.

D Zaal vo de Studänte isch e Zitlilang hööcher as 60'000 gsi, isch denn aber wäge meerere Maasnaame stark zrugggange.

## Leibniz-Briisdreeger
* Volker Erdmann, Biochemii (1988)
* Wolfram Saenger, Kristallografii (1988)
* Randolf Menzel, Nöirobiologii (1991)
* Irmela Hijiya-Kirschnereit, Japanologii (1992)
* Jürgen Kocka, Gschicht (1992)
* Johann Mulzer, Organischi Chemii (1994)
* Peter Schäfer, Judaistik (1994)
* Emo Welzl, Informatik (1995)
* Onno Oncken, Geologii (1998)
* Regine Hengge-Aronis, Mikrobiologii (1998)
* Joachim Küpper, Romanistik (2001)
* Günter Ziegler, Mathematik (2001)
* Hélène Esnault, Mathematik (2003) 
* Rupert Klein, Mathematik (2003)
* Gerhard Huisken, Phüsik (2003)
* Gabriele Brandstetter, Theaterwüsseschaft (2004)
* Gyburg Uhlmann geb. Radke, Griechischi Filologii (2006)
* Beatrice Gründler, Arabistik (2017)

## Kwelle
Dr Ardikel «Freie Universität Berlin» uf dr dütsche Wikipedia

## Liddratuur
* Rotraud Ahrens u.&nbsp;a.: *Villen, Rost- und Silberlauben. Baugeschichtliche Spaziergänge über den Campus der Freien Universität.* Berlin 1993, ISBN 3-930208-01-6.
* *Bauwelt.* 36. Jahrgang., Nr. 34, 2. September 2005. Sonderdruck für die Freie Universität Berlin, Bauverlag, Gütersloh 2005.
* Jens Hager: *Die Rebellen von Berlin. Studentenpolitik an der Freien Universität. Eine Dokumentation.* Uusegee vom Hartmut Häußermann, Niels Kadritzke und Knut Nevermann. Kiepenheuer & Wiksch, Köln, Berlin 1967 (= *Information Sonderband*).
* Markus Heintzen, Lutz Kruschwitz: *Die Freie Universität Berlin als Stiftungsuniversität* (= *Abhandlungen zu Bildungsforschung und Bildungsrecht.* Band ABB 11). Verlag Duncker & Humblot, Berlin 2002, ISBN 3-428-10874-4.
* Klaus Heinrich: *Erinnerungen an das Problem einer freien Universität (1967).* In: *der gesellschaft ein bewusstsein ihrer selbst zu geben* (= *Reden und kleinere Schriften.* Band 2). Stroemfeld/Roter Stern, Basel / Frankfurt am Main 1998, ISBN 3-87877-612-8, S.&nbsp;9–29.
* Jessica Hoffmann, Helena Seidel, Nils Baratella: *Geschichte der Freien Universität Berlin. Ereignisse – Orte – Personen.* Frank & Timme, Berlin 2008, ISBN 978-3-86596-205-8.
* Stanislaw Karol Kubicki, Siegward Lönnendonker (Uusegääber): *50 Jahre Freie Universität Berlin – aus der Sicht von Zeitzeugen (1948–1998).* Zentrale Universitätsdruckerei, Berlin 2002, ISBN 3-929532-60-3.
* Stanislaw Karol Kubicki, Siegward Lönnendonker (Uusegääber): *Beiträge zur Wissenschaftsgeschichte der Freien Universität Berlin.* V&R Unipress.
** Bd. 1: *Die Freie Universität Berlin 1948–2007 – Von der Gründung bis zum Exzellenzwettbewerb.* Göttingen 2009, ISBN 978-3-89971-474-6.
** Bd. 2: *Die Geschichtswissenschaften an der Freien Universität Berlin.* Göttingen 2009, ISBN 978-3-89971-475-3.
** Bd. 3: *Die Naturwissenschaften an der Freien Universität Berlin.* Göttingen 2010, ISBN 978-3-89971-476-0.
** Bd. 4: *Die Kultur- und Ethno-Wissenschaften an der Freien Universität Berlin.* Göttingen 2011, ISBN 978-3-89971-856-0.
** Bd. 5: *Religionswissenschaft, Judaistik, Islamwissenschaft und Neuere Philologien an der Freien Universität Berlin.* Göttingen 2012, ISBN 978-3-89971-954-3.
** Bd. 6: *Gesellschaftswissenschaften an der Freien Universität Berlin – Erziehungswissenschaft, Psychologie, Hochschuldidaktik, Politikwissenschaft, Forschungsverbund SED-Staat, Kommunikationswissenschaften, Soziologie und Tourismus.* Göttingen 2013, ISBN 978-3-8471-0141-3.
** Bd. 7: *Die Altertums- und Kunstwissenschaften an der Freien Universität Berlin.* Göttingen 2015, ISBN 978-3-8471-0427-8.
* Siegward Lönnendonker: *Freie Universität Berlin 1948–1988. Eine deutsche Hochschule im Zeitgeschehen.* Berlin: Wissenschaftlicher Verlag Spiess 1988. ISBN 3-89166-921-6.

## Weblingg

* Offizielli Website
* Online-Ausgabe von Karol Kubicki/Siegward Lönnendonker (Hrsg.): ''50 Jahre Freie Universität Berlin aus der Sicht von Zeitzeugen'' (PDF), uusechoo 2002 (1,46&nbsp;MB)
* 

## Fuessnoote